สวัสดีครับพอดีอยากถามครับว่าเชื้อไวรัสhivไม่ได้ติดกันง่ายๆแต่ผมได้มีอะไรกับผญโดยการoral sexผมเคยได้ยินมาว่าหากในช่องปากเราไม่มีแผลก็ไม่ติดเชื้อแต่พอดีผมจังว่ะที่ทำการoralที่ผากผมมีแผลที่เกิดจากรอยสิวเล็กๆเลยอยากสอบถามว่าเขื้อสามารถเข้าสู่ร่างกานจากบาดแผลต้องเป็นแผลแบบไหนและถ้าผมมือเลอะน้ำจากช่องคลอดแล้วมาจับอวัยวะตัวเองโดยไม่มีการป้องกันจะติดเขื้อได้มั้ยครับพอดีเขาเป็นผู้ส่มเสียงครับ
สวัสดีค่ะ HIV คือการติดเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนังการสัมผัสกันของเยื่อบุอวัยวะเพศและเยื่อบุปากสามารถทำให้ติดโรคได้ แม้ว่าปากจะไม่มีแผล แต่การมีเพศสัมพันธ์ทางปาก แม้จะเป็นช่องทางการติดต่อของเชื้อได้ แต่ถือว่าน้อยกว่าการมีเพศสัมพันธ์ทางช่องคลอดตามปกติ การที่มือมีน้ำจากช่องคลอดมาโดนอวัยวะเพศ เป็นการสัมผัสสารคัดหลั่งกัน ก็มีโอกาสติดเชื้อได้เช่นกันแต่ก็ถือว่ามีความเสี่ยง ถ้าไม่ได้ใส่ถุงยางขณะการมีเพศสัมพันธ์ทางปาก ควรไปพบแพทย์เพื่อตรวจประเมินความเสี่ยง เจาะเลือดติดตาม และอาจต้องกินยาต้านให้ครบ 28 วันหลังมีความเสี่ยงเพื่อลดโอกาสการติดเชื้อ ควรเริ่มภายใน 72 ชั่วโมงหลังมีเพศสัมพันธ์ค่ะ